A BIZOTTSÁG HATÁROZATA
(2008. július 17.)
a halászati tevékenység végleges beszüntetésével összefüggésben a Skagerrakban, az ICES IIIa övezetnek a Skagerrakon és a Kattegaton kívüli részében, az ICES IV övezetben és az ICES IIa övezet közösségi vizein halászattal eltölthető többletnapok Hollandia számára történő odaítéléséről
(az értesítés a C(2008) 3586. számú dokumentummal történt)
(Csak a holland nyelvű szöveg hiteles.)
(2008/601/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a bizonyos halállományokra és halállománycsoportokra vonatkozó, halfogási korlátozások hatálya alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2008. évre történő meghatározásáról szóló, 2008. január 16-i 40/2008/EK tanácsi rendeletre (1) és különösen annak IIA. melléklete 10. pontjára,
mivel:
(1)
A 40/2008/EK rendelet IIA. mellékletének 8. pontja meghatározza azon napok maximális számát, amelyek során a 80 mm-es vagy annál nagyobb szembőségű merevítőrudas vonóhálókat szállító, 10 méter teljes hosszúságú vagy annál hosszabb közösségi hajók a 2008. február 1-jétől2009. január 31-éig tartó időszakban a IIA. melléklet 2.1. pontjában foglalt meghatározások szerint a Skagerrakban, az ICES IIIa övezetnek a Skagerrakon és a Kattegaton kívüli részében, az ICES IV övezetben és az ICES IIa övezet közösségi vizein tartózkodhatnak.
(2)
A IIA. melléklet 10. pontja értelmében a Bizottság a 2002. január 1-je óta történt végleges tevékenységbeszüntetések alapján kioszthat olyan többletnapokat, amelyek során az ilyen merevítőrudas vonóhálókat szállító hajók az adott földrajzi területen tartózkodhatnak.
(3)
Hollandia 2008. április 4-én adatokat szolgáltatott, amelyek bizonyítják, hogy a 80 mm-es vagy annál nagyobb szembőségű merevítőrudas vonóhálókat szállító, tevékenységüket 2002. január 1-je óta beszüntetett holland hajók az ilyen merevítőrudas vonóhálókat szállító holland hajók által 2001-ben a szóban forgó földrajzi területen alkalmazott halászati erőkifejtés 16 %-át tették ki.
(4)
A benyújtott adatok alapján a vonatkozó földrajzi terület tekintetében a 40/2008/EK rendelet 8. cikkének 2008. február 1-jétől2009. január 31-ig tartó alkalmazási ideje alatt Hollandia számára a 80 mm-es vagy annál nagyobb, de 90 mm-esnél kisebb szembőségű merevítőrudas vonóhálókat szállító hajók esetében 19 többletnapot, a 90 mm-es vagy annál nagyobb, de 100 mm-esnél kisebb szembőségű merevítőrudas vonóhálókat szállító hajók esetében 23 többletnapot, a 100 mm-es vagy annál nagyobb szembőségű merevítőrudas vonóhálókat szállító hajók esetében 21 többletnapot kell odaítélni.
(5)
Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
ELFOGADTA EZT A HATÁROZATOT:
1. cikk
Azon napok maximális számát, amelyek során a 40/2008/EK rendelet IIA. mellékletének I. táblázata értelmében a Hollandia lobogója alatt közlekedő és 80 mm-es vagy annál nagyobb, de 90 mm-esnél kisebb szembőségű merevítőrudas vonóhálókat szállító hajók a Skagerrakban, az ICES IIIa övezetnek a Skagerrakon és a Kattegaton kívüli részében, az ICES IV övezetben és az ICES IIa övezet közösségi vizein tartózkodhatnak, évi 138 napra kell emelni.
2. cikk
Azon napok maximális számát, amelyek során a 40/2008/EK rendelet IIA. mellékletének I. táblázata értelmében a Hollandia lobogója alatt közlekedő és 90 mm-es vagy annál nagyobb, de 100 mm-esnél kisebb szembőségű merevítőrudas vonóhálókat szállító hajók a Skagerrakban, az ICES IIIa övezetnek a Skagerrakon és a Kattegaton kívüli részében, az ICES IV övezetben és az ICES IIa övezet közösségi vizein tartózkodhatnak, évi 166 napra kell emelni.
3. cikk
Azon napok maximális számát, amelyek során a 40/2008/EK rendelet IIA. mellékletének I. táblázata értelmében a Hollandia lobogója alatt közlekedő és 100 mm-es vagy annál nagyobb szembőségű merevítőrudas vonóhálókat szállító hajók a Skagerrakban, az ICES IIIa övezetnek a Skagerrakon és a Kattegaton kívüli részében, az ICES IV övezetben és az ICES IIa övezet közösségi vizein tartózkodhatnak, évi 150 napra kell emelni.
4. cikk
Ennek a határozatnak a címzettje a Holland Királyság.
Kelt Brüsszelben, 2008. július 17-én.